તમે આ બાળકની દરિયા કિનારા પરની તસવીર તો જાઈ જ હશે! આ બાળકના મોઢા પર કશું મેળવવાની ઇચ્છા હોય તેવા ભાવ દેખાઈ રહ્યા છે. આ બાળક દુનિયાભરમાં 'સક્સેસ કિડ'ના નામે જાણીતો થઈ ગયો છે. આ બાળકના ફોટો સાથે ઇન્ટરનેટ પર એટલી મીમ (memes) છે, કે તેની ગણતરી કરવી મુશ્કેલ બની ગઈ છે. આ બાળકનું નામ સેમી ગ્રીનર છે અને આ ફોટો તેની માતાએ 2007માં પાડ્યો હતો. એ સમયે સેમી માત્ર 11 મહિનાનો હતો. સૌ પ્રથમ આ તસવીર ફ્લિકર પર મુકવામાં આવી હતી. બે વર્ષ સુધી આ તસવીર ત્યાં એમ જ પડી રહી અને ત્યાર બાદ અચાનક તે વાયરલ થવા લાગી અને આજે તેના અસંખ્ય મીમ બની ગયા છે.